
ALGTEKST-TERVIKTEKST
Kinnitatud  raamatukogu direktori 05.06.2026 korraldusega nr 15

Redaktsiooni jõustumise kuupäev: 01.07.2026
Tallinna Tehnikaülikooli raamatukogu viivise määrad ning kaotatud või rikutud teavikute hüvitamise kord
Üldreeglina võetakse tähtajaks tagastamata teaviku eest viivist 0,05 eurot ühe teaviku kohta iga hilinetud päeva eest.
Avakogudest 7 päevaks laenutatud teaviku puhul võetakse viivist iga hilinetud päeva eest 0,20 eurot teaviku kohta.
Viivist ei võeta päevade eest, millal raamatukogu on suletud. Hilinetud päevaks ei loeta teaviku tagastamispäeva.
Kui tähtajaks tagastamata teavik on lugejal kaduma läinud, võetakse viivist vastavalt käesoleva korra punktides 1 kuni 2 sätestatule.
Raamatukogust laenatud aga kaotatud või rikutud teaviku peab laenaja asendama samaväärsega või hüvitama teaviku väärtuse rahaliselt.
Kaotatud või rikutud teaviku hüvitamine
Kaotatud või rikutud teaviku eest hüvitatav summa määratakse teaviku soetushinna korrutamisel koefitsiendiga 1,3.
Kui punktis 5.1 kirjeldatud arvutuse järgi kujuneb hüvitussumma väiksemaks kui 15 eurot, tuleb laenajal tasuda minimaalne määr 15 eurot.
Rikutud teaviku puhul tuleb hüvitada parandamiseks kuuluv summa. Parandustööde hinna arvestamisel võetakse aluseks kehtivas Tallinna Tehnikaülikooli raamatukogu tasuliste teenuste hinnakirjas olevad köitekoja teenuste hinnad.
Hüvitustasu sisaldab uue teaviku hankimiseks kuluvat summat ning töötlemiskulu.
Teaviku asendamine
Kaotatud või rikutud teavik asendatakse sama teaviku või selle uuema väljaandega.
Kui kaotatud või rikutud teavik ei ole defitsiitne ega väärtuslik ainueksemplar, siis kokkuleppel raamatukogu töötajaga võib selle asendada mõne muu raamatukogus puuduva või raamatukogule vajaliku teavikuga.

